
Maksātnespējas procesa administratorei
/Administrators/
Paziņošanai e-adresē


Par maksātnespējas procesa administratores /Administrators/ rīcību /SIA "Nosaukums A"/ maksātnespējas procesā

Ar /tiesas nosaukums/ /datums/ spriedumu civillietā /lietas numurs/ pasludināts /SIA "Nosaukums A"/, /reģistrācijas numurs/, (turpmāk – Parādnieks) maksātnespējas process un par maksātnespējas procesa administratoru (turpmāk – administrators) iecelta /Administrators/, /amata apliecības numurs/ (turpmāk – Administratore). 
Maksātnespējas kontroles dienests saskaņā ar Maksātnespējas likuma 174.1 panta 1. punktu[footnoteRef:1] veica Administratores rīcības pārbaudi Parādnieka maksātnespējas procesā, kuras ietvaros Administratores rīcībā konstatēja normatīvo aktu pārkāpumus, kuru rezultātā ilgstoši nav nodrošināta likumīga un efektīva Parādnieka maksātnespējas procesa gaita.  [1:  Laika periodā no 2026. gada 3. februāra.] 

[1] Par Administratores rīcību ilgstoši neveicot nepieciešamās darbības, lai nodrošinātu Parādnieka maksātnespējas procesa likumīgu un efektīvu gaitu.
[1.1] Parādnieka 2024. gada 13. maijā ziņojumā par mantas neesamību (turpmāk – Ziņojums), norādīts, ka uz tā sastādīšanas dienu Parādnieka pārstāvji nav izpildījuši Maksātnespējas likumā noteikto pienākumu sniegt informāciju par Parādnieku un nav iesnieguši Administratorei visus Parādnieka grāmatvedības dokumentus. Parādnieka pārstāvis nav iesniedzis detalizētu debitoru parādu atšifrējumu un debitoru parādu pamatojošos dokumentus.
2026. gada 30. janvārī sagatavots precizēts Ziņojums, kurā norādīts, ka Parādnieka pārstāvji izpildījuši iepriekš minēto pienākumu. Precizētajā Ziņojumā sniegta informācija par debitoriem un norādīts, ka Parādnieka pārstāvis ir nodevis Parādniekam piederošo mazvērtīgo inventāru. Ņemot vērā minēto, Administratore izteica priekšlikumu turpināt Parādnieka maksātnespējas procesu, lai nosūtītu pieprasījumus par debitoru parādu samaksu un atsavinātu Parādniekam piederošo mazvērtīgo inventāru.
[1.2] 2025. gada 4. janvārī Administratore pieprasīja AS "Swedbank" un AS "Luminor Bank" informāciju par kontiem, kas bijuši atvērti uz Parādnieka vārda, un izsniegt minēto norēķinu kontu pārskatus.
[1.3] 2026. gada 23. janvārī Maksātnespējas kontroles dienests nosūtīja Administratorei paziņojumu par pārbaudes uzsākšanu[footnoteRef:2] (turpmāk – Paziņojums).  [2:  Maksātnespējas kontroles dienesta lietvedības /numurs/.] 

[1.4] Pārbaudē konstatēts, ka Elektroniskajā maksātnespējas uzskaites sistēmā (turpmāk – EMUS) līdz Paziņojuma reģistrēšanas brīdim vairāk kā gadu un septiņu mēnešu laikā reģistrēti jau minētie pieprasījumi kredītiestādēm. Tāpat EMUS reģistrēti automātiski ģenerētie Administratores darbības pārskati. Citi dokumenti kopš 2024. gada 12. jūnija paziņojuma[footnoteRef:3] Parādnieka pārstāvim Parādnieka lietvedībā nav reģistrēti. Līdz ar to nebija iespējams konstatēt darbības, kuras Administratore vairāk kā gada un septiņu mēnešu laikā ir veikusi Parādnieka maksātnespējas procesa virzības nodrošināšanai. Tai skaitā, secināts, ka Administratore nav informējusi kreditorus par aktuālo maksātnespējas procesa gaitu. [3:  EMUS reģistrācijas /numurs/.] 

Ievērojot minēto, Maksātnespējas kontroles dienests 2026. gada 27. februāra vēstulē (turpmāk – Pieprasījums) lūdza Administratorei sniegt informāciju: 
1) kad no Parādnieka pārstāvja saņemta nepieciešamā informācija un nodota Parādnieka manta;
2) kādas darbības Administratore veikusi Parādnieka maksātnespējas procesā pēc Ziņojuma sagatavošanas;
3) kāpēc Parādnieka norēķinu kontu pārskati kredītiestādēm pieprasīti tikai 2025. gada 5. janvārī, tas ir, vairāk kā 10 mēnešus pēc Parādnieka maksātnespējas procesa pasludināšanas?
Maksātnespējas kontroles dienestā saņemti[footnoteRef:4] Administratores 2026. gada 10. marta paskaidrojumi[footnoteRef:5] (turpmāk – Paskaidrojumi), kuros norādīts, ka Parādnieka pārstāvis dokumentus un mantu Administratorei nodeva 2024. gada jūnija sākumā. Pēc Ziņojuma sagatavošanas izvērtēti Parādnieka pārstāvja iesniegtie dokumenti, Parādnieka veiktie darījumi, tajā skaitā, parastās saimnieciskās darbības ietvaros veiktie darījumi, kā arī aktīvu atsavināšanās un pamatlīdzekļu norakstīšanas darījumi. Administratore vērsa uzmanību, ka Parādnieka dokumenti nav tikai viena mape ar dokumentiem, bet tās ir vairākas kastes. Izvērtēti debitoru parādu norakstīšanas darījumi. Sagatavots precizēts Ziņojums. Ievietots sludinājums par mantas pārdošanu un sagatavoti nosūtīšanai pieprasījumi debitoriem. [4:  Maksātnespējas kontroles dienestā reģistrēti 2026. gada 10. martā ar /numurs/.]  [5:  /numurs/.] 

Attiecībā uz norēķinu kontu pārskatu pieprasīšanu norādīts, ka starp nodotajiem Parādnieka dokumentiem bija arī norēķinu konta pārskati, attiecīgi nebija pamata norēķinu konta pārskatus pieprasīt arī no kredītiestādēm. Savukārt 2025. gada janvārī pieņemts lēmums pārliecināties par Parādnieka pārstāvja sniegtās informācijas autentiskumu un pieprasīt informāciju kredītiestādēs. Saņemtā informācija apstiprina Parādnieka pārstāvja sniegto informāciju.
[1.5] Pārbaudot EMUS reģistrētos dokumentus, konstatēts, ka pretenzijas debitoriem reģistrētas 2026. gada 9. martā, savukārt sludinājumi par mazvērtīgā inventāra pārdošanu publicēti 2026. gada 10. martā.
[1.6.] 2026. gada 24. marta papildu paskaidrojumu pieprasījumā Maksātnespējas kontroles dienests lūdza Administratorei iesniegt informāciju:
1) kāpēc pēc Parādnieka dokumentu un mantas saņemšanas no Parādnieka pārstāvja 2024. gada jūnijā nav savlaicīgi veikti precizējumi Ziņojumā;
2) kāpēc pēc Parādnieka dokumentu un mantas saņemšanas 2024. gada jūnijā, nav savlaicīgi uzsākta debitoru parāda piedziņa un mazvērtīgā inventāra pārdošana?
Maksātnespējas kontroles dienestā saņemti[footnoteRef:6] Administratores 2026. gada 10. aprīļa paskaidrojumi[footnoteRef:7] (turpmāk – Papildu paskaidrojumi), kuros norādīts, ka Administratore nevarēja ātrāk veikt precizējumus Ziņojumā saistībā ar ievērojamo dokumentu un informācijas apjomu, kā arī noslodzi citos procesos. Parādnieka debitoru parāda piedziņai bija nepieciešams pārliecināties par to atbilstību iesniegtajiem Parādnieka grāmatvedības dokumentiem. Nelielais parāda apmērs norādīja uz to, ka pastāv pamats uzskatīt, ka parāds ir grāmatvedības kļūda, savukārt ievērojamais Parādnieka dokumentu apjoms un noslodze citos procesos liedza savlaicīgi izvērtēt iesniegtos dokumentus un uzsākt piedziņas procesus. Mazvērtīgā inventāra pārdošana bija iespējama pēc Ziņojuma precizēšanas, savukārt Ziņojuma precizēšanai bija nepieciešams iepazīties ar visiem iesniegtajiem dokumentiem, kas bija laikietilpīgs process. [6:  Maksātnespējas kontroles dienestā reģistrēti 2026. gada 10. aprīlī ar /numurs/.]  [7:  /numurs/.] 

[2] Par atbildes sniegšanu uz /Nosaukums B/ (turpmāk – /Nosaukums B/) iebildumiem.
EMUS 2024. gada 5. jūnijā reģistrēti[footnoteRef:8] /Nosaukums B/ 2024. gada 24. maija iebildumi (turpmāk – /Nosaukums B/ iebildumi) par Ziņojumu, kuros Administratorei lūgts sniegt informāciju par Parādnieka /transportlīdzekļa nosaukums/, /reģistrācijas numurs/, atsavināšanas apstākļiem un Parādnieka aktīvu samazināšanās iemesliem.  [8:  EMUS reģistrācijas /numurs/.] 

2026. gada 9. februāra vēstulē[footnoteRef:9] /Nosaukums B/ norādīja, ka līdz vēstules sagatavošanas brīdim nav saņemta atbilde uz minētajiem iebildumiem, kā arī nav saņemta informācija par turpmāko procesa virzību. [9:  EMUS reģistrēta 2026. gada 11. februārī ar /numurs/.] 

Administratore 2026. gada 11. februārī sniedza atbildi[footnoteRef:10] /Nosaukums B/ par minētā transportlīdzekļa atsavināšanas apstākļiem. Attiecībā uz novēlotu atbildes sniegšanu Administratore norādījusi, ka saņemtos iebildumus atzinusi par pamatotiem, bet likumā nav noteikts, kā konkrēti administratoram būtu jārīkojas, ja saņemtos iebildumus par ziņojumu par mantas neesamību administrators atzīst par pamatotiem. Maksātnespējas likuma 113. panta ceturtajā daļā noteikts, ja administrators, izvērtējot saņemtos iebildumus, atzīst tos par pamatotiem, viņš atbilstoši precizē mantas pārdošanas plānu un paziņo par to iesaistītajām pusēm. Ja administrators saņemtos iebildumus neatzīst par pamatotiem, viņš sniedz motivētu atbildi iesniedzējam. Administratore saņemtos iebildumus atzina par pamatotiem, bet, lai izvērtētu transportlīdzekļa atsavināšanas darījumu, bija nepieciešams saņemt papildus informāciju no Parādnieka pārstāvja. [10:  EMUS reģistrācijas /numurs/.] 

Ņemot vērā minēto Maksātnespējas kontroles dienests Pieprasījumā lūdza sniegt paskaidrojumus, kāpēc Administratore savlaicīgi nesniedza atbildi uz /Nosaukums B/ iebildumiem, tai skaitā savlaicīgi nesniedza informāciju, ka atbilde tiks sniegta pēc papildu informācijas iegūšanas no Parādnieka pārstāvja.
Paskaidrojumos norādīti tie paši argumenti, kas norādīti /Nosaukums B/  sniegtajā atbildē. Proti, /Nosaukums B/ iebildumi tika ņemti vērā pilnā apmērā, un atbilstoši tiem precizēts Ziņojums. Konkrēts termiņš iepriekš norādīto darbību veikšanai Maksātnespējas likumā nav noteikts, jo ņemams vērā izvērtējamo darījumu, dokumentu un informācijas apjoms. 
Izvērtējot Maksātnespējas kontroles dienesta rīcībā esošo informāciju un Administratores sniegtos paskaidrojumus, secināms turpmāk minētais.
[3] Par Administratores rīcību ilgstoši neveicot nepieciešamās darbības, lai nodrošinātu Parādnieka maksātnespējas procesa likumīgu un efektīvu gaitu.
[3.1] Saskaņā ar Maksātnespējas likuma 26. panta otro daļu administratoram ir pienākums nodrošināt efektīvu un likumīgu maksātnespējas procesa norisi, lai saskaņā ar Maksātnespējas likuma mērķi aizsargātu kreditoru kopuma intereses.
Maksātnespējas procesa efektivitātes princips[footnoteRef:11] paredz, ka procesa ietvaros piemērojami tādi pasākumi, kas ļauj ar vismazāko resursu patēriņu vispilnīgāk sasniegt procesa mērķi. No maksātnespējas procesa efektivitātes principa izriet, ka administratoram ir jāveic visas nepieciešamās darbības parādnieka mantas atgūšanai un atsavināšanai, patērējot pēc iespējas mazāk resursus, tostarp aizsargājot kreditoru kopuma un parādnieka intereses uz pēc iespējas ātrāku procesa norisi. Efektīvam maksātnespējas procesam ir būtiska ekonomiska rakstura nozīme uz procesā iesaistītajiem parādnieka kreditoriem, jo novēlotu darbību veikšana var negatīvi ietekmēt kreditoru intereses. Līdz ar to administratora rīcībai jābūt tādai, lai tā nekavētu konkrētā maksātnespējas procesa gaitu un apmierinātu kreditoru prasījumus arī pēc iespējas īsākā termiņā.  [11:  Nostiprināts Maksātnespējas likuma 6. panta 5. punktā.] 

[3.2] Viens no administratora pamatpienākumiem pēc juridiskās personas maksātnespējas procesa pasludināšanas ir nekavējoties uzsākt parādnieka dokumentu un mantas pilnu inventarizāciju[footnoteRef:12]. Dokumentu un mantas inventarizācija ir nepieciešama, lai administrators varētu veikt citus likumā noteiktos pienākumus, tai skaitā veikt darījumu izvērtēšanu, debitoru parādu piedziņu[footnoteRef:13], parādnieka mantas apzināšanu un atsavināšanu, kā arī informēt kreditorus par plānotajām darbībām[footnoteRef:14]. Inventarizācija sevī ietver arī parādnieka norēķinu kontu apzināšanu, tajos esošās informācijas izpēti un analīzi. Nereti tikai no norēķinu kontā esošās informācijas iespējams konstatēt faktisko sabiedrības naudas plūsmu, kas var atšķirties no grāmatvedības dokumentos atspoguļotā. Līdz ar to konta pārskatos esošās informācijas analīze ir būtisks informācijas avots, kas sniedz priekšstatu par parādnieka aktīvu samazināšanas pamatiem, tostarp, valdes locekļa rīcību. [12:  Maksātnespējas likuma 65. panta otrais punkts.]  [13:  Maksātnespējas likuma 65. panta 6. punkts.]  [14:  Maksātnespējas likuma 81. pants, 111. panta pirmā daļa.] 

Lai gan Maksātnespējas likumā nav noteikts konkrēts termiņš, kādā būtu pabeidzama Parādnieka dokumentu un mantas inventarizācija tomēr, lai nodrošinātu procesa efektīvu un likumīgu gaitu, minētās darbības administratoram jāizpilda saprātīgā termiņā, proti, bez liekas kavēšanās. 
Civilprocesa izpratnē saprātīgs termiņš ir tāds termiņš, "kura laikā var reāli izpildīt attiecīgu procesuālu darbību"[footnoteRef:15]. Interpretējot saprātīga termiņa jēdziena lietojumu maksātnespējas procesa kontekstā, jānorāda, ka saprātīgs termiņš būtu laika posms, kas nepieciešams, lai, ņemot vērā visus konkrētās situācijas apstākļus, tiktu veiktas visas likumā paredzētās un no veselā saprāta izrietošās administratora darbības, kas nepieciešamas konkrētajā maksātnespējas procesā iesaistīto pušu interešu aizsardzībai. Ņemot vērā maksātnespējas procesa mērķi, principus, kā arī administratora vispārīgu pienākumu nodrošināt normatīvajiem aktiem atbilstošu maksātnespējas procesa gaitu un mērķu sasniegšanu, saprātīgs termiņš nozīmē, ka administratora rīcībā nedrīkst būt nepamatota novilcināšanās attiecībā uz konkrētās darbības veikšanu.  [15:  Rozenbergs J., Civilprocesa likuma komentāri. Trešais papildinātais izdevums. Autoru kolektīvs prof. K. Torgāna vispārīgā zinātniskā redakcijā, Rīga: TNA, 2006, 108. lpp.] 

[3.3] Pārbaudē secināts, ka ilgstošas Parādnieka dokumentu manas izvērtēšanas rezultātā ir novilcināta Parādnieka mantas pārdošana un debitoru parādu atgūšana, kā arī līdz precizētā Ziņojuma sagatavošanai kreditori ilgstoši nav informēti par Parādnieka maksātnespējas procesa gaitu.
No Paskaidrojumiem izriet, ka Parādnieka pārstāvis Parādnieka dokumentus Administratorei nodeva 2024. gada jūnijā. Savukārt Ziņojums precizēts tikai 2026. gada 30. janvārī, t.i., gadu un septiņus mēnešus pēc Parādnieka dokumentu saņemšanas, Administratorei pamatojot to ar Parādnieka dokumentu un informācijas izvērtēšanu un noslodzi citos procesos. Turklāt, Administratores ieskatā, tikai pēc precizētā Ziņojuma sagatavošanas un saskaņošanas ar kreditoriem Administratore varēja uzsākt Parādnieka mazvērtīgā inventāra pārdošanu un debitoru parādu piedziņu.
Administratore Paskaidrojumos norādījusi, ka nevarēja ātrāk veikt precizējumus Ziņojumā saistībā ar ievērojamo dokumentu un informācijas apjomu, kā arī noslodzi citos procesos.
Atzīstams, ka likumdevējs ir parezumējis divu mēnešu termiņu[footnoteRef:16], kā optimālu termiņu sākotnējā ziņojuma par mantas neesamību sagatavošanai. Līdz ar to kreditoru neinformēšana par Parādnieka mantas sastāvu un Administratores plānotajām darbībām vairāk kā gadu un septiņus mēnešus pēc Parādnieka dokumentu un mantas saņemšanas nav atzīstams par saprātīgu termiņu kreditoru informēšanai par maksātnespējas procesa norisi. Savukārt liels dokumentu apjoms neatceļ savlaicīgu kreditoru informēšanas pienākumu par Administratora veiktajām un plānotajām darbībām. Administrators sniedz kreditoriem informāciju, kas viņam ir pieejama attiecīgā dokumenta sastādīšanas brīdī, proti, atbilstoši informācijai, kas izriet no administratoram pieejamajiem parādnieka dokumentiem.  [16:  Maksātnespējas likuma 111. panta pirmā daļa.] 

Ziņojumā norādāmās informācijas sniegšana ir uzskatāma par vienu no svarīgākajām darbībām maksātnespējas procesa tiesisko pasākumu kopumā, kas ļauj sasniegt juridiskās personas maksātnespējas procesa mērķi un veicināt parādnieka saistību izpildi, sedzot kreditoru prasījumus.
Likumdevējs ir secinājis, ka, saņemot atbildes uz iepriekšminētajiem jautājumiem, kreditoru rīcībā ir pietiekams informācijas apjoms, lai kreditori spētu izvērtēt un pieņemt lēmumu par juridiskās personas turpmāko maksātnespējas procesa norisi, kas būtu atbilstoša kreditoru interesēm.
Saskaņā ar Maksātnespējas likuma 6. panta 7. punktā nostiprināto atklātības principu informācijai par procesu ir jābūt pieejamai visām procesā iesaistītajām personām, tādējādi veicinot šo personu interešu ievērošanu un procesa mērķu sasniegšanu. Turklāt, īstenojot atklātības principu, likumdevējs ir noteicis informācijas apjomu, kas maksātnespējas procesā iesaistītajiem subjektiem ir nepieciešams, lai sasniegtu maksātnespējas procesa mērķi. 
Vienlaikus Maksātnespējas likuma 6. panta 7. punktā nostiprinātais atklātības princips un 81. pantā noteiktais kreditoru informēšanas pienākums, lai nodrošinātu uzticamību, uzliek administratoram pienākumu ziņot kreditoriem par jautājumiem, kuriem ir nozīme juridiskās personas maksātnespējas procesa norisē, tādējādi gan informējot tos par procesa norisi, gan ļaujot izteikt iebildumus par administratora darbībām.
Tātad Administratorei bija savlaicīgi jāinformē kreditori par Parādnieka maksātnespēja procesa gaitu, tai skaitā sniedzot informāciju, ka Parādnieka maksātnespējas procesā turpinās dokumentu izvērtēšana.
[3.4] Attiecībā uz Administratores vilcināšanos pārdot Parādnieka pārstāvja mantu norādāms turpmākais.
Parādnieka manta ir pārdodama sešu mēnešu laikā pēc juridiskās personas maksātnespējas procesa pasludināšanas[footnoteRef:17]. Administrators var pagarināt neieķīlātās parādnieka mantas pārdošanas termiņu līdz sešiem mēnešiem, par to šā likuma 81. pantā noteiktajā kārtībā paziņojot kreditoriem un norādot termiņa pagarināšanas pamatojumu. Konkrētajā gadījumā mazvērtīgais inventārs atgūts Parādnieka maksātnespējas procesa laikā, tomēr pēc analoģijas ar minētajām normām, pēc to atgūšanas manta bija jāpārdod sešu mēnešu laikā vai attiecīgi jāinformē kreditori par pamatojumu šī termiņa pagarināšanai. Ņemot vērā, ka mazvērtīgais inventārs atgūts 2024. gada jūnijā, Administratorei bija nekavējoties jāgroza Ziņojums un jāuzsāk mantas pārdošana. [17:  Maksātnespējas likuma 111. panta sestā daļa.] 

Atzīstams, ka darbības saistībā ar dokumentu izvērtēšanu var veikt paralēli citām darbībām, šajā gadījumā mantas pārdošanu. Ja uzskatītu, ka, veicot vienu darbību, visā tās veikšanai paredzētajā termiņā nav iespējams paralēli veikt citas darbības, tas varētu radīt situāciju, kurā administratori varētu izvairīties no vairāku pienākumu izpildes, norādot, ka to izpildei paredzētajā laikā viņi ir veikuši citas darbības.
Līdz ar to Administratorei, nodrošinot likumīgu un efektīvu maksātnespējas procesa gaitu, bija nepieciešams savlaicīgi precizēt Ziņojumu, sniedzot kreditoriem aktuālo informāciju par Parādnieka pārstāvja pienākuma izpildi, nodoto mantu un plānoto rīcību ar to. Gadījumā, ja bija nepieciešama turpināt dokumentu izvērtēšanu, minētais nebija šķērslis uzsākt veikt Parādnieka mantas pārdošanas procesu. Nepieciešamības gadījumā administratoram ir iespēja procesa gaitā papildināt ziņojumu par mantas neesamību, aktualizējot informāciju par parādnieka mantas sastāvu. 
[3.5] Attiecībā uz debitoru Parādu ilgstošo izvērtēšanu, atzīstams, ka debitoru parādi ir riskants aktīvs, kura piedziņas iespējas un vērtība dažādu tiesisku un faktisku faktoru ietekmē var strauji samazināties, piemēram, iestājoties noilgumam vai pasliktinoties debitora finansiālajam stāvoklim. Ievērojot minēto, lai veicinātu parādnieka saistību izpildi pēc iespējas lielākā apmērā un maksātnespējas procesa efektīvu gaitu[footnoteRef:18], ir būtiski savlaicīgi veikt debitoru parādu likviditātes izvērtēšanu un to piedziņu vai atsavināšanu, iestājoties attiecīgiem priekšnosacījumiem. Turklāt darbības saistībā ar debitoru parādu izvērtēšanu un piedziņu var veikt paralēli citām darbībām. [18:  Maksātnespējas likuma 26. panta otrā daļa.] 

Pārbaudē secināts, ka Parādnieka pārstāvis informāciju par Parādnieka debitoriem Administratoriem ir sniedzis jau 2024. gada jūnijā, savukārt pretenzijas debitoriem EMUS ir reģistrētas vien 2026. gada 9. martā. 
Šāda Administratores ilgstoša likumā noteikto pienākumu novilcināšana neveicina kreditoru interešu aizstāvību, bet gan kavē savlaicīgu Maksātnespējas likumā noteikto maksātnespējas procesa mērķa sasniegšanu. Maksātnespējas likumā nostiprinātais maksātnespējas procesa mērķis paredz, ka process ir aktīvs un orientēts uz Maksātnespējas likumā noteikto pienākumu izpildi. Nav pieļaujams, ka procesa ietvaros tiek pieļauta neattaisnota vilcināšanās, kas tieši ietekmē kreditoru intereses.
[3.6] Apkopojot iepriekš minēto, secināms, ka Administratore bez pamatota iemesla ilgstoši nav nodrošinājusi nekavējošu Parādnieka dokumentu un mantas pilnu inventarizāciju un līdz ar to arī citu Maksātnespējas likumā noteikto pienākumu veikšanu Parādnieka likumīgas un efektīvas gaitas nodrošināšanai. Dokumentu ilgstošas izvērtēšanas rezultātā novēloti uzsākta debitoru parāda piedziņa, mantas pārdošana, kā arī ilgstoši nav sniegta informācija kreditoriem par Parādnieka maksātnespējas procesa norisi. Secināms, ka Administratore nav ievērojusi 6. panta 7. punktu un 26. panta otro daļu kopsakarā ar 65. panta 2. punktu un 111. panta sesto daļu.
[4] Par atbildes sniegšanu uz /Nosaukums B/ iebildumiem.
No /Nosaukums B/  iebildumu teksta izriet, ka pēc būtības, /Nosaukums B/ lūdz Administratorei sniegt informāciju par Parādnieka aktīvu atsavināšanas apstākļiem pirms Parādnieka maksātnespējas procesa pasludināšanas. Savukārt atbilde pēc būtības sniegta tikai 2026. gada 11. februārī, proti, vairāk kā gadu un astoņus mēnešus pēc iebildumu saņemšanas.
Maksātnespējas likuma 26. panta trešās daļas 2. punktā noteikts, ka administratoram ir pienākums sniegt informāciju par juridiskās personas maksātnespējas procesa norisi, cita starpā, kreditoriem. 
No minētās tiesību normas izriet administratora pienākums, saņemot kreditora iesniegumu ar jautājumiem, kas saistīts ar Parādnieka mantu, sniegt tā rīcībā esošo informāciju. Minētais pienākums saistīts arī ar atklātības principu[footnoteRef:19]. [19:  Maksātnespējas likuma 6. panta 7. punkts. ] 

Paskaidrojumos norādīts, ka /Nosaukums B/  iebildumi tika ņemti vērā pilnā apmērā. Pēc Parādnieka pārstāvja iesniegto dokumentu izvērtēšanas atbilstoši tiem precizēts Ziņojums un sniegta atbilde /Nosaukums B/. Konkrēts termiņš iepriekš norādīto darbību veikšanai Maksātnespējas likumā nav noteikts, jo ņemams vērā izvērtējamo darījumu, dokumentu un informācijas apjoms.
Lai gan Maksātnespējas likums nenoteic konkrētu termiņu, kurā administratoram būtu jāsniedz informācija vai atbilde uz iesniegumu, administratoram ir pienākums sniegt atbildi uz iesniegumu un atbilde ir jāsniedz saprātīgā termiņā. Arī gadījumā, ja dokumenta nosaukums, kura lūgta informācija, ir "iebildumi". Savukārt gadījumā, ja administratora rīcībā uz atbildes sniegšanas brīdi nav pilnvērtīgas un vispusīgas informācijas, minētais neizslēdz kreditoru informēšanu par to, kāpēc atbilde nevar tikt sniegta pēc būtības un informēšano par to, kad tā tiks sniegta.
Kreditoru interešu ievērošana, tostarp tiesības saņemt informāciju, ir būtiska maksātnespējas procesa sastāvdaļa. Turklāt informācijas par maksātnespējas procesa norisi savlaicīga saņemšana tieši ietekmē kreditora iespējas aizsargāt savas tiesiskās intereses. Tādējādi vienlaikus tiek nodrošināta gan atklātība par procesā veicamajām darbībām parādnieka mantas atgūšanai, no kā savukārt ir atkarīga parādnieka saistību izpilde, gan nodrošināta uzticamība administratora veiktajām un plānotajām darbībām, kā arī kreditoriem tiek nodrošināta iespēja veikt administratora darbības kontroli un sniegt iebildumus saskaņā ar Maksātnespējas likuma 81. pantu.
Ievērojot iepriekš minēto, secināms, ka Administratore bez pamatota iemesla nesniedzot /Nosaukums B/  atbildi par Parādnieka aktīviem saprātīgā termiņā, nav ievērojusi Maksātnespējas likuma 6. panta 7. punktu un 26. panta trešās daļas 2. punktu.
[5] Vienlaikus Maksātnespējas kontroles dienests pārbaudes ietvaros ir konstatējis pārkāpumus saistībā ar Administratores rīcību, kas nav būtiski ietekmējuši Parādnieka maksātnespējas procesa efektīvu un likumīgu norisi. Līdz ar to ir piemērojama Administratores rīcības nepareizības izskaidrošana (neatzīstot normatīvo aktu pārkāpumu), kā rezultātā būs iespējams turpmāk nodrošināt Parādnieka maksātnespējas procesa efektīvu un likumīgu norisi un normatīvo aktu pārkāpumu prevenciju.
[5.1] Par Administratores rīcību, nesagatavojot Ziņojumu Maksātnespējas likumā noteiktajā termiņā, norādāms turpmākais.
Pārbaudē konstatēts, ka Ziņojums Parādnieka maksātnespējas procesā sagatavots 2024. gada 13. maijā, lai gan tas bija jāsagatavo līdz /datums/[footnoteRef:20].  [20:  Maksātnespējas likuma 111. panta pirmā daļa.] 

Ievērojot minēto, Maksātnespējas kontroles dienests Pieprasījumā lūdza Administratorei sniegt informāciju, kāpēc Ziņojums nav sagatavots Maksātnespējas likuma 111. panta pirmajā daļā noteiktajā termiņā.
Paskaidrojumos norādīts, ka Ziņojums sagatavots ar nokavēšanos, jo tika gaidīts, kad Parādnieka pārstāvis nodos Parādnieka dokumentus. Nesagaidot solītās informācijas un dokumentu nodošanu, 2024. gada 13. maijā sagatavots sākotnējais Ziņojums, izmantojot informācijas sistēmās un reģistros publiski pieejamo informāciju par Parādnieku. 
Atzīstams, ka Maksātnespējas likums uzliek administratoram par pienākumu divu mēnešu laikā no maksātnespējas procesa pasludināšanas brīža sagatavot parādnieka mantas pārdošanas plānu vai ziņojumu par mantas neesamību[footnoteRef:21]. Ziņojums par mantas neesamību ir pielīdzināms mantas pārdošanas plānam, jo pēc būtības abi minētie dokumenti atbilst vienam dokumentu tipam, kas tiek sastādīts, izvērtējot parādnieka mantisko stāvokli. Parādnieka maksātnespējas procesā Ziņojums bija jāsagatavo līdz /datums/. Ievērojot, ka Ziņojums sagatavots 2024. gada 13. maijā, secināms, ka likumā noteiktais divu mēnešu termiņš nav ievērots. [21:  Maksātnespējas likuma 111. panta pirmā daļa.] 

Ziņojums par mantas neesamību ir nozīmīgs maksātnespējas procesa dokuments, no kura parādnieka kreditori gūst svarīgu informāciju par parādnieka maksātnespējas procesu, tajā skaitā informāciju par parādnieka mantisko, finansiālo stāvokli un procesā veicamo darbību apjomu.
Atzīstams, ka ziņojums par mantas neesamību sagatavojams divu mēnešu laikā kopš parādnieka maksātnespējas procesa pasludināšanas, neatkarīgi no tā, vai administratora rīcībā ir pilnīga informācija par parādnieka mantas sastāvu un vai administrators šo divu mēnešu laikā ir paspējis izpētīt visus parādnieka dokumentus. Administrators sastāda ziņojumu par mantas neesamību atbilstoši informācijai, kas viņam ir pieejama minētā dokumenta sastādīšanas brīdī, proti, atbilstoši informācijai, kas izriet no administratoram pieejamajiem parādnieka dokumentiem un informācijai, kas pieejama publiskajās datu bāzēs. 
No Administratores Paskaidrojumiem un Ziņojuma izriet, ka Administratore faktiski attiecīgi rīkojusies, tomēr atzīstams, ka likumā noteiktais termiņš nav ievērots. Maksātnespējas likumā nav noteikti gadījumi, kuros administrators ir tiesīgs neievērot Maksātnespējas likuma 111. panta pirmajā daļā nostiprināto termiņu, proti, minētā norma ir imperatīvā tiesību norma, kura administratoram ir jāievēro. Lai nodrošinātu maksātnespējas likumīgu un efektīvu norisi, kā arī noteiktību un uzticamību maksātnespējas procesa tiesiskai norisei, administratoram ir pienākums ievērot likumdevēja noteiktos termiņus.
Ievērojot minēto, aicinām Administratori turpmāk sagatavot ziņojumu par mantas neesamību vai mantas pārdošanas plānu Maksātnespējas likuma 111. panta pirmajā daļā noteiktajā termiņā.
[5.2] Par Administratores rīcību saistībā ar Parādnieka pārstāvju pienākumu nekavējoties sniegt nepieciešamo informāciju un nodot Parādnieka dokumentus norādāms turpmākais.
Ziņojumā norādīts, ka uz tā sastādīšanas dienu Parādnieka pārstāvji nav izpildījuši Maksātnespējas likumā noteikto pienākumu sniegt informāciju par Parādnieku un iesniegt Administratorei visus Parādnieka grāmatvedības dokumentus, kā arī nodot Administratorei Parādnieka mantu. Precizētajā Ziņojumā norādīts, ka Parādnieka pārstāvji izpildījuši minēto pienākumu.
Ievērojot minēto, Maksātnespējas kontroles dienests Pieprasījumā lūdza sniegt informāciju: ja Parādnieka pārstāvji ilgstoši nesadarbojās un nepildīja Maksātnespējas likuma 70. panta otrajā daļā ietverto pienākumu, kāpēc Administratore nevērsās policijā par kriminālprocesa uzsākšanu vai Maksātnespējas kontroles dienestā par administratīvā pārkāpuma procesa uzsākšanu.
Paskaidrojumos norādīts, ka Parādnieka pārstāvis bija vairākkārtīgi sazinājies ar Administratori un informējis par dokumentu gatavošanu nodošanai. Pie šādiem apstākļiem nebija pamata uzskatīt, ka ļaunprātīgi tiek kavēts maksātnespējas process un nepieciešams vērsties policijā par kriminālprocesa uzsākšanu vai Maksātnespējas kontroles dienestā par administratīvā pārkāpuma procesa uzsākšanu.
Administratoram ir pienākums pēc iecelšanas maksātnespējas procesā nekavējoties uzsākt parādnieka dokumentu un mantas pilnu inventarizāciju, kā arī nekavējoties ņemt savā pārvaldījumā visu parādnieka mantu.[footnoteRef:22] Savukārt parādnieka pārstāvja pienākums, cita starpā, ir ar pieņemšanas un nodošanas aktu, administratora noteiktajā termiņā, kas nevar būt īsāks par trim dienām un garāks par 10 dienām pēc juridiskās personas maksātnespējas procesa pasludināšanas dienas, nodot administratoram visu parādnieka mantu, organizatoriskos, personāla un grāmatvedības dokumentus.[footnoteRef:23] Tātad likumā ir noteiktas skaidras un nepārprotamas mantas un dokumentu nodošanas termiņa robežas. [22:  Maksātnespējas likuma 65. panta 2. un 4. punkts.]  [23:  Maksātnespējas likuma 70. panta otrā daļa.] 

Parādnieka pārstāvim ir nozīmīga loma maksātnespējas procesā – sniegt administratoram likumā noteiktās ziņas par parādnieku, tostarp nodot visus parādnieka dokumentus, kas ļauj administratoram gūt skaidru priekšstatu par parādnieka darījumiem un mantas stāvokli pēdējos trijos gados pirms maksātnespējas procesa pasludināšanas. 
Gadījumā, ja parādnieka pārstāvis dokumentus nenodod, ir apgrūtināta arī administratora pienākumu izpilde un maksātnespējas procesu mērķu sasniegšana. No minētā pienākuma izpildes tāpat ir atkarīgs, vai administrators spēs pilnvērtīgi izpildīt savus pienākumus. Tādējādi nav šaubu, ka dokumentu iegūšana ir viens no sākotnēji izpildāmiem pienākumiem, no kā būs atkarīga turpmākā procesa norise, tostarp iespējas atgūt mantu, celt prasības pret parādnieka pārvaldes institūciju locekļiem, u.tml. Savukārt dokumentu nenodošanas gadījumā faktiski tiek ierobežota administratora funkciju īstenošana. 
No Paskaidrojumiem izriet, ka Parādnieka pārstāvis nodevis dokumentus 2024. gada jūnijā, proti, trīs mēnešus pēc Parādnieka maksātnespējas procesa pasludināšanas. Administratore nav norādījusi uz apstākļiem, kas attaisnotu šādu kavēšanos. Ņemot vērā, ka parādnieka pārstāvim noteikts termiņš nodot parādnieka mantu un dokumentus vēlākais 10 dienas pēc juridiskās personas maksātnespējas procesa pasludināšanas un administratoram noteikts pienākums nekavējoties uzsākt parādnieka dokumentu un mantas pilnu inventarizāciju, dokumentu nodošana trīs mēnešus pēc maksātnespējas procesa pasludināšanas uzskatāma par ievērojamu vilcināšanos minētā pienākuma izpildē. Neskatoties uz minēto, Administratore nav izmantojusi Maksātnespējas likumā paredzētos tiesiskos līdzekļus, lai vērstos pret Parādnieka pārstāvi par dokumentu nenodošanu un Maksātnespējas likumā noteikto parādnieka pārstāvja pienākumu nepildīšanu. 
Administrators ir maksātnespējas procesa vadītājs, kura pienākums ir nodrošināt maksātnespējas procesa efektīvu un likumīgu procesa norisi un mērķu sasniegšanu.[footnoteRef:24] Administratoram savi pienākumi ir jāpilda labticīgi un jāapzinās, ka dokumentu nenodošanas gadījumā faktiski tiek ierobežota administratora funkciju īstenošana. Ja parādnieka pārstāvis administratoram nav nodevis parādnieka dokumentus, kuru pārbaude, izpēte un analīze ir viens no administratora galvenajiem pienākumiem, lai nodrošinātu likumīgu un efektīvu procesa norisi un sasniegtu maksātnespējas procesa mērķi, likumdevējs administratoram paredzējis vairākus tiesiskos līdzekļus, kuru rezultātā iespējams panākt gan dokumentu nodošanu administratoram, gan parādnieka pārstāvja saukšanu pie atbildības par likumā noteikto pienākumu nepildīšanu – prasības celšana tiesā par dokumentu nenodošanu Maksātnespējas likuma 72.1 panta kārtībā, vēršanās Valsts policijā saskaņā ar Krimināllikuma 215. panta trešajā daļā paredzēto nodarījumu[footnoteRef:25], kā arī vēršanās Maksātnespējas kontroles dienestā ar iesniegumu par administratīvā pārkāpuma procesa uzsākšanu pret parādnieka pārstāvi saistībā ar visu pieprasīto dokumentu nenodošanu un pieprasītās informācijas nesniegšanu saskaņā ar Maksātnespējas likuma 179. pantā paredzēto administratīvo pārkāpumu. [24:  Maksātnespējas likuma 26. panta otrā daļa.]  [25:  Šķēršļu likšanu maksātnespējas procesa gaitā, kas parādnieka (juridiskās personas maksātnespējas procesa subjekta) pārstāvja rīcībā izpaužas kā apzināti nepatiesu ziņu sniegšana tiesai vai administratoram, darījumu nelikumīga veikšana, mantas vai darījumu slēpšana, dokumentu slēpšana, iznīcināšana vai viltošana. ] 

Jāņem vērā, ka iepriekš minētie tiesiskie līdzekļi viens otru neizslēdz un administratora kompetencē ir atbilstoši konkrētās lietas apstākļiem noteikt, kuru no iespējamajiem līdzekļiem situācijā, kad netiek nodoti parādnieka dokumenti, piemērot, lai nodrošinātu efektīvu un likumīgu maksātnespējas procesa norisi un mērķu sasniegšanu. Līdz ar to administratoram kā savas jomas speciālistam ir objektīvi jāizvērtē un jāizlemj par pareizo rīcību konkrētās situācijās, jo atbildība par pieņemto lēmumu izriet no administratora pienākumiem.
Administratoram ir jāapzinās, ka situācija, kad netiek nodoti dokumenti, likumdevēja piedāvāto tiesisko līdzekļu izmantošana var veicināt arī parādnieka dokumentu atgūšanu, jo valdes locekļi var būt ieinteresēti atgriezt dokumentus, lai tiktu atbrīvoti no likumā paredzētās atbildības
Administratoram ir jādarbojas aktīvi, patstāvīgi un jānodrošina efektīva un likumīga maksātnespējas procesa norise, kas vērsta uz maksātnespējas procesa mērķu sasniegšanu.[footnoteRef:26] Maksātnespējas procesa mērķa sasniegšanai administratoram jāveic visi maksātnespējas likumā noteiktie pienākumi, jāizmanto visas likumā paredzētās iespējas.[footnoteRef:27] [26:  Rīgas pilsētas Latgales priekšpilsētas tiesas 2018. gada 7. maija lēmums lietā Nr. C29312218.]  [27:  Rīgas pilsētas Vidzemes priekšpilsētas tiesas 2019. gada 20. decembra lēmums lietā Nr. C30525619. ] 

Maksātnespējas procesa pamatmērķis ir veicināt finansiālās grūtībās nonākuša parādnieka saistību izpildi un, ja iespējams, maksātspējas atjaunošanu, kā arī segt kreditoru prasījumus, lai veicinātu parādnieka saistību izpildi.[footnoteRef:28] Maksātnespējas procesa mērķa sasniegšanu administrators nevar realizēt, ja tā rīcībā nav sabiedrības grāmatvedības dokumenti. Neatkarīgi no tā, vai grāmatvedības dokumenti nav nodoti, vai arī tie nav kārtoti, to trūkums neļauj administratoram gūt skaidru priekšstatu par visiem parādnieka darījumiem un mantas stāvokli pēdējos gados pirms maksātnespējas procesa pasludināšanas, kas savukārt neļauj administratoram veikt darbības, kas sekmētu kreditoru prasījumu apmierināšanu, apstrīdēt darījumus, atprasīt naudu vai mantu no sabiedrības parādniekiem.[footnoteRef:29] [28:  Maksātnespējas likuma 1. pants un 4. panta pirmā daļa.]  [29:  Rīgas pilsētas Vidzemes priekšpilsētas tiesas 2021. gada 2. jūlija spriedums lietā Nr. C30761020. ] 

Ņemot vērā minēto, atzīstams, ka Administratore vilcinoties izmantot likumā noteiktos tiesiskos līdzekļus pret Parādnieka pārstāvjiem par Parādnieka dokumentu savlaicīgu nenodošanu, nav atbilstoša Maksātnespējas likuma un 26. panta otrajai daļai kopsakarā ar 65. panta 2. punktu.
[6] Ņemot šā lēmuma 1.-4. punktos norādīto un pamatojoties uz norādītajām tiesību normām, kā arī Maksātnespējas likuma 173. panta pirmo daļu un 174.1 panta 1.  punktu, 175. panta pirmās daļas 2. punktu, 

nolēmu: 

Atzīt, ka administratore /Administrators/, /amata apliecības numurs/, /SIA "Nosaukums A"/, /reģistrācijas numurs/, maksātnespējas procesā:
1) bez pamatota iemesla ilgstoši nav nodrošinājusi nekavējošu Parādnieka dokumentu un mantas pilnu inventarizāciju un līdz ar to arī citu Maksātnespējas likumā noteikto pienākumu veikšanu Parādnieka likumīgas un efektīvas gaitas nodrošināšanai. Dokumentu ilgstošas izvērtēšanas rezultātā novēloti uzsākta debitoru parāda piedziņa, mantas pārdošana, kā arī ilgstoši nav sniegta informācija kreditoriem. Secināms, ka Administratore nav ievērojusi 6. panta 7. punktu un 26. panta otro daļu kopsakarā ar 65. panta 2. punktu un 111. panta sesto daļu;
2) bez pamatota iemesla nesniedzot /Nosaukums B/ atbildi par Parādnieka aktīviem saprātīgā termiņā, nav ievērojusi Maksātnespējas likuma 6. panta 7. punktu un 26. panta trešās daļas 2. punktu.

Lēmumu var pārsūdzēt /tiesas nosaukums/ mēneša laikā no lēmuma saņemšanas dienas. Sūdzības iesniegšana tiesā neaptur šā lēmuma darbību. 


Direktora p. i.	Baiba Banga

